Diari Oficial de la Generalitat Valenciana


Sumari del DOGV 3877, del 14-11-2000 (2000/9032)

ACORD de 6 d'octubre de 2000, de la Comissió Territorial d'Urbanisme de València, que fa referència a la modificació número 2-E relativa a la Urbanització Lloma de la Verge de Picassent.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3877

Data del DOGV
:   14-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9032


Data del document
:   06-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Picassent
    * pla d'urbanisme

ACORD de 6 d'octubre de 2000, de la Comissió Territorial d'Urbanisme de València, que fa referència a la modificació número 2-E relativa a la Urbanització Lloma de la Verge de Picassent. [2000/F9032]
  
Vist l'expedient tramés per l'Ajuntament de Picassent, que fa referència a la modificació número 2-E relativa a la Urbanització Lloma de la Verge, i de conformitat amb els següents
  
Antecedents de fet
  
1. El projecte es va sotmetre a informació pública per mitjà de l'acord del Ple de l'Ajuntament en la sessió celebrada el dia 29 de febrer de 2000. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 29 de maig de 2000.
  
2. El projecte consta de memòria, plànols d'informació i plànols d'ordenació.
  
3. La modificació afecta la Urbanització Lloma de la Verge, situada al nord del terme, i es tramita a instància dels propietaris afectats.
  
Proposa la creació d'un vial de 7 metres de secció per a donar accés a dos parcel·les ubicades en el perímetre de l'esmentada urbanització ?per mitjà de la reclassificació de sòl no urbanitzable en urbà?, justificant que a pesar que el pla general va adscriure al sòl urbà aquestes parcel·les no va resoldre uns accessos viaris adequats.
  
4. Picassent té un pla general aprovat definitivament per la Comissió Territorial d'Urbanisme el 29 de setembre de 1998.
  
5. La Comissió Informativa de la Comissió Territorial d'Urbanisme de València, en la sessió celebrada el 2 d'octubre de 2000, va emetre un informe relatiu al projecte de què tractem, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que estableix l'article 27 de la LRAU.
  
3. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada el 6 d'octubre de 2000, acorda:
  
Aprovar definitivament la modificació número 2-E del pla general de Picassent, relativa a la Urbanització Lloma de la Verge.
  
Contra aquest acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.